সিনান পাশা মসজিদ (কায়রো)

সিনান পাশা মসজিদ (আরবি: مسجد سنان باشا) মিশরের ডাউনটাউন কায়রো এলাকার বুলাক মহল্লায় অবস্থিত একটি মসজিদ। এটি কায়রোর গভর্নর কোজা সিনান পাশা কর্তৃক আনু. ১৫৭১ খ্রিস্টাব্দ সময়ে প্রতিষ্ঠিত হয়। মসজিদ নির্মাণকালে স্থানটি নীল নদের তীরে ছিল যা পরে পশ্চিম দিকে সরে যায়। মসজিদের স্থাপত্যে মামলুক ও উসমানীয় রীতির সমন্বয় দেখা যায়। উসমানীয় বৈশিষ্ট্যের মধ্যে রয়েছে বাগানের ভেতরে স্বতন্ত্র অবস্থান এবং বর্গাকার নামাজ কক্ষের তিন পাশে গ্যালারি যা এগারোটি অগভীর গম্বুজে আচ্ছাদিত। নামাজ কক্ষের গম্বুজটি কায়রোর সর্ববৃহৎ পাথরের গম্বুজ। দক্ষিণ কোণে একটি পেন্সিল আকৃতির মিনার রয়েছে। নামাজ কক্ষের তিনটি প্রবেশদ্বার মুকারনাস অলংকরণে সজ্জিত। অভ্যন্তর নকশা ফাদাবিয়া সমাধিসৌধ দ্বারা প্রভাবিত। উত্তর পূর্ব পাশে একটি কাঠের দীক্ষা রয়েছে। একসময় মসজিদটি তিনটি খান সমন্বিত একটি স্থাপত্য কমপ্লেক্সের অংশ ছিল। এর হাম্মাম এখনও বিদ্যমান। আরও দেখুন মিশরে ইসলাম কায়রোর মসজিদের তালিকা তথ্যসূত্র বহিঃসংযোগ উইকিমিডিয়া কমন্সে সিনান পাশা মসজিদ সম্পর্কিত মিডিয়া দেখুন।